
Prvi put se Vama obracam, nadajuci se da cu dobiti odgovor na moja pitanja.Posto ima dosta pitanja, i da Vam ne bude tesko, zamolio bih Vas da odgovorite sto krace moguce na pitanja, jer nisam jedini koji vas tako reci tusi razno raznim pitanjima. Neka Vas Allah nagradi za Vas trud i sabur koje imate, amin!


Ovako; prvo pitanje je vezano za moju vezu. Zabavljam se punih 13 mjeseci sa jednom veoma finom i dragom osobom. Radi se o tome da moja djevojka insistira upoznavanje njenih roditelja sa mojim ocem, sestrom (mama rahmetli mi je poginula tokom rata), no u mene otac ne zeli jos da upozna njene, jer kako on kaze; kad bude vakat tj. kada ja budem rekao da imam namjeru da se uzmem sa tom curom, onda to za njega dolazi u obzir, prije toga NE!!! Takodje jos dodaje, da to inace nije obicaj kod nas Muslimana, te da je takav nacin upoznavanja, prilikom zabavljanja jednog momka i djevojke preuzet od krscana. Moram reci da razumjem moga oca, ali da u mene djevojka nema nekog razumjevanja kada je ovo u pitanju. Mene zanima kakav je stav islama u vezi ove teme, i takodje bih volio cuti Vase licno misljenje o tome.


* 
* 
* 
* 
* 
* 
* 

 
Otac ne zeli da sretne djevojkinu familiju

Ti i tvoja djevojka ste u samom početku pogriješili zbog toga što se uopće zabavljate, jer ašikovanje i zabavljanje koji se praktikuju kod nas su šerijatski neprihvatljivi. Ako ti nisi na ženidbu onda nisi trebao da stupaš u vezu sa tom djevojkom. A ako ona nije trenutno na udaju to je još jedan dodatan razlog da ne stupate u ono što vi nazivate “vezom”. Muškarcu je dozvoljeno da traži djevojku onda kada hoće da se ženi, takođe djevojki je dozvoljeno da stupi u kontakt sa mladićem koji je na ženidbu tek onda kada hoće da se uda. A ono što je kod nas u praksi, što nazivamo “ašikovanjem i zabavljanjem”, a momak i djevojka nisu na ženidbu i udaju to je šerijatski neprihvatljivo. O temi ašikovanja i zabavljanja je bilo govora nekoliko puta.


Znači, momak koji je na ženidbu kada želi da upozna djevojku prvo što treba da je pita je da li je na udaju. Pa ako bude odgovor nagativan nije mu dozovoljeno da dalje sa njom kontaktira. Takođe, djevojka koja je na udaju kada joj pristupi neki mladić prvo što treba sa njim da ustanovi je da li on stupa sa njom u kontakt jer se želi ženiti ili radi ašikovanja i zabavljanja. Ako je ovo drugo nije joj dozvoljeno da sa njim kontaktira.


A pošto vas dvoje niste na ženidbu i udaju trebate jedno od dvoga uraditi. Prvo: ili da se u što kraćem roku uzmete ili da se dogovorite kada ćete se uzeti nakon 6 mjeseci, godinu dana i slično, a do tada da se prekinete viđati i kontaktirati osim u nuždi. Drugo: ako ne želite postupiti po onom što je spomenuto u prethodnoj soluciji trebate smjesta da prekinete kontaktiranje.


Tvoj otac je u pravu što neće da se upozna sa njenim jer vi se još ne planirate uzeti. Ali nije sasvim u pavu što to upoznavanje smatra preuzetim od kršćana, jer je samo ašikovanje i zabavljenje neislamski način kontaktiranja djevojke i mladiće. A u međusobnom upoznavanju roditelja djevojke i mladića kada oni stupe u kontakt radi braka nema nikakve smetnje. Čak šta više to je bolje za njih dvoje (djevojku i mladića), jer roditelji mogu bolje procijeniti jesu li njih dvoje jedno za drugo i da li će njihov ***[brak](https://pitajucene.com/search/Brak/questions/ "Pretraži pitanja o braku")*** biti uspjšan. Roditelji su realni i iskusni po ovom pitanju za razliku od mladića i djevojke koji žive u snovima a uz to nemju ni iskustva šta se gleda kod djevojke a šta kod mladića.


Na pitanje odgovorio: dr. Zijad Ljakic  

Preuzeto sa stranice: <http://www.n-um.com>


